周小燕

周小燕係中國大陸嘅音樂家同教育家，湖北武漢人。1956年加入中國共產黨。上海音樂學院終身教授，中國著名花腔女高音歌唱家、聲樂教育家。佢係1937年劉雪庵作曲、潘子農作詞抗日歌曲《長城謠》原唱。

生平
1935年入上海國立音樂專科學校，抗日戰爭爆發後於1938年留學法國，二戰期間被困喺巴黎；1945年喺巴黎國立大歌劇院登台；1947年5月同作曲家亞歷山大·齊爾品嘅妻子鋼琴家李獻敏喺第二屆布拉格之春音樂會上登台演唱齊爾品同一啲中國作曲家嘅藝術歌曲。同年返回國立音樂院任教；文革後出任上海音樂學院副院長，1988年5月建立周小燕歌劇藝術中心並出任藝術總監；被認為係中國美聲聲樂嘅權威。比較著名嘅學生有廖昌永、張建一、高曼華。2016年3月4號凌晨12點32分，喺上海瑞金醫院去世，告别儀式於3月10號上午喺上海市龍華殯儀館大廳舉行。

個人榮譽 
 香港演藝學院榮譽院士

中國教育家
中國音樂家
中國共產黨員
小
武漢人
中國音樂家協會副主席
類:香港演藝學院榮譽院士
類:上海音樂學院舊生